Սունչանա Շկրինյարիչ

Սունչանա Շկրինյարիչ (խորվաթերեն՝ Sunčana Škrinjarić, ), խորվաթ բանաստեղծուհի, արձակագիր, ժուռնալիստ։ Լայն ճանաչում ու համբավ է ձեռք բերել հատկապես մանուկների համար լույս ընծայած գրքերով; Ընթերցողների ու գրաքննադատների կողմից առանձնակի ջերմությամբ են ընդունվել և բարձր գնահատականի արժանացել նրա հեղինակած  “Kaktus bajke”, “Pisac i vrijeme”, “Slikar u šumi”, “Pisac i princeza”, “Ulica predaka” և “Kazališna kavana" գրքերը։ Նա նաև խորվաթական առաջին լիամետրաժ մուլտֆիլմի՝ «Հրաշալի անտառ»-ի սցենարի հեղինակն է։

Շկրինյարիչն իր լավագույն գրական ստեղծագործությունների համար արժանացել է հեղինակավոր պարգևների։ Մասնավորապես՝ նա Գրիգոր Վիտեզի անվան գրական մրցանակի եռակի դափնեկիր է (1970, 1978 և 1983 թվականներին է ստացել), նաև՝ Իվանա Բռլիչ-Մաժուրանիչի անվան մրցանակի դափնեկիր (1981 թ.): Բացի այդ, նա 1999 թվականին առաջադրվել է Հանս Քրիստիան Անդերսենի անվան միջազգային հեղինակավոր մրցանակի։ Ռեժիսոր Միլան Բլաժեկովիչը Սունչանա Շկրինյարիչի ստեղծագործություններից երկուսի հիման վրա նկարահանել է անիմացիոն գեղարվեստական երկու ֆիլմ՝ «Էլմերի կախարդած անտառը» (1986) և «Հրաշագործի գլխարկը» (1990)։

Խորվաթ անվանի մանկագիրը մահացել է 2004 թվականին՝ 73 տարեկան հասակում։

Ծանոթագրություններ

Արտաքին հղումներ 
LZMK / Hrvatska enciklopedija: Škrinjarić, Suzana (կենսագրությունը)
Matica.hr / Vijenac – Sjećanje: Sunčana Škrinjarić 
IMDB «Հրաշալի անտառը»

Խորվաթ բանաստեղծուհիներ
Մանկագիրներ
Սցենարիստներ
20-րդ դարի գրողներ
Խորվաթ կին գրողներ